Gary Sinise

George Alan Sinise, poznatiji pod umjetničkim imenom Gary Sinise (), američki je glumac i filmski režiser. Dobitnik je Emmyja i Zlatnog globusa, a bio je nominiran za Zlatnu palmu i Oscar. 1992. godine režirao je filmsku adaptaciju Steinbeckovog djela O miševima i ljudima, u kojoj je i glumio Georgea Miltona. Nominaciju za Oscar zaradio je za sporednu ulogu u filmu Forrest Gump, u kojem je glumio poručnika Dana Taylora, a Zlatni globus dobio je za ulogu američkog predsjednika Trumana u istoimenoj mini seriji. Nagrađen je i Emmyjem za ulogu nekadašnjeg guvernera Alabame Georgea C. Wallacea Jr.-a u istoimenom TV-filmu.

Tumačio je ulogu detektiva Maca Taylora u kriminalističkoj TV-seriji CSI: NY.

Na Nacionalnoj konvenciji republikanaca 2008. bio je narator biografije oficira 2. klase Michaela A. Monsoora, dobitnika Medalje časti i pripadnika specijalnih snaga Američke mornarice (Navy SEAL, tzv. "foke"), u znak podrške predsjedničkoj kampanji Johna McCaina. U decembru iste godine dobio je Predsjedničku medalju za građane, drugo najviše civilno odlikovanje u SAD-u. Medalju mu je uručio George W. Bush za humanitarni doprinos iračkim školarcima i aktivnost u USO-u (United Service Organizations - privatna, neprofitna organizacija koja pruža moralne i rekreacijske usluge članovima američkih vojnih snaga). Sinise je i izvršni filmski producent nagrađivanog dokumentarca Brothers at War (Braća u ratu) o američkoj vojničkoj porodici i ratu u Iraku.

 Rane godine 
Sinise je rođen u Blue Islandu u Illinoisu od majke Millie (r. Alsip) i oca Roberta,http://www.imdb.com/name/nm0802419/ koji je bio filmski montažer. Djelomično je italijanskog porijekla. Pohađao je srednju školu u Highland Parku i nastavio obrazovanje na Državnom univerzitetu Illinois u Normalu. Godine 1974. s prijateljima Terryjem Kinneyem i Jeffom Perryjem osniva Steppenwolf Theatre Company. Kroz Steppenwolf su od osnivanja prošli mnogi talenti i kasniji poznati glumci, kao što su Joan Allen, Kevin Anderson, Gary Cole, Ethan Hawke, Glenne Headly, John Mahoney, John Malkovich, Laurie Metcalf, Martha Plimpton, Jim True-Frost i najskorije William Petersen. Tu je Sinise brusio svoje glumačke i rediteljske vještine i radio u više od 30 Steppenwolfovih produkcija.

 Karijera 
mini|upright|lijevo|Sinise na snimanju Forrest Gumpa

Siniseova karijera počela je 1982, kad je režirao predstavu True West (također je i glumio u njoj) u Steppenwolfovoj produkciji. Godine 1983. za režiju je dobio nagradu Obie i kasnije se pojavio s Malkovichem u PBS-ovoj produkciji iste predstave u okviru projekta American Playhouse. Godine 1988. režirao je film Miles from Home s Richardom Gereom o borbi dvojice braće da spase oduzimanje porodičnog imanja zbog namirenja hipoteke. Sinise se pojavio u dosta filmova, npr.: Forrest Gump, O miševima i ljudima, Apollo 13, Reindeer Games, Zmijske oči, Ucjena, Misija na Mars, The Stand, Uljez (Impostor) i Zelena milja. Također je bio i narator Steinbeckovih audioknjiga Putovanja s Charliejem i O miševima i ljudima.

Godine 2004. počeo je prvi put glumiti na televiziji u seriji CSI: NY. Od 2. sezone potpisan je i kao filmski producent serije, a bio je i scenarist jedne epizode. Nekoliko epizoda dozvolilo je Siniseu da pokaže i svoje muzičko znanje, kao što je epizoda iz 2. sezone gdje Mac svira bas-gitaru u džez-klubu s muzičarima Kimom i Carol Williams i Dannyjem Gottliebom, inače članovima Lt. Dan Banda, koji su osnovali Sinise i Kimo Williams, a koji je dobio ime po Siniseovom liku iz Forrest Gumpa. 
mini|desno|175px|Sinise i njegov Lt. Dan Band na nastupu u dvorištu Pentagona 5. maja 2006, kao znak podrške programu America Supports You 
Osim filmskog i televizijskog rada, Sinise je i domaćin u videu za simulator pokreta za astronaute u tematskom parku Epcot u okviru Walt Disney World Resorta. Također je i maneken za satove Baume & Mercier. Suosnivač je dobrotvornog projekta Operation Iraqi Children, čiji je cilj dostavljanje školskih potrepština iračkoj djeci. O tome Sinise kaže: "Irak je u vijestima svakog dana i većina tih vijesti jesu loše. Ali postoje i neke pozitivne priče. To kako naši vojnici obnavljaju škole i pomažu djeci jedna je od njih."

Sinise je i narator u mini seriji When We Left Earth iz 2008. u produkciji Discovery Channela.

George W. Bush dodijelio mu je Predsjedničku medalju za građane za rad na podršci američkim vojnim snagama i humanitarne aktivnosti u cilju pomoći iračkoj djeci.

Krajem 2008. bio je narator i u reklamama za regrutaciju u američku vojsku i u rezervne snage.

Zajedno s Davidom Scantlingom producent je dokumentarca o ratu u Iraku Brothers at War (Braća u ratu). U njemu je prikazana američka vojnička porodica i iskustva trojice braće: Jakea, Isaaca i Josepha Rademachera.

Od 2006. narator je na koncertu za Memorial Day (dan prisjećanja na sve poginule američke vojnike) u Washingtonu, zajedno s Joeom Mantegnom.

Sinise je trenutno portparol fondacije za izgradnju memorijalnog centra za američke vojne veterane-invalide i provodi dosta vremena u podizanju svijesti o tome centru i drugim organizacijama za vojne veterane.

U novembru 2009. bio je narator u visoko ocijenjenom dokumentarcu o Drugom svjetskom ratu na History Channelu.

On je, također, i narator u virtualnom "obilasku" Predsjedničke knjižnice Ronalda Reagana.

 Lični život 
Oženjen je glumicom Moirom Harris s kojom ima troje djece: Sophia Ana (r. 1988), McCanna Anthony (r. 1990) i Ella Jane (r. 1992). Godine 2003. Amherst College dodijelio mu je počasni doktorat. Preobratio se na rimokatoličanstvo, vjeru svoje supruge. Bezbrojne sate posvetio je Nacionalnom muzeju umjetnosti vijetnamskih veterana, koji je u međuvremenu iz naziva ispustio riječ "vijetnamskih".

 Politika 
17. augusta 2006. Siniseovo ime pojavilo se u reklami u Los Angeles Timesu koja je osudila Hamas i Hezbollah, a podržala Izrael u izraelsko-libanonskom sukobu te godine.

Hill Harper, njegov kolega iz CSI: NY, inače vjerni pristalica Baracka Obame, primijetio je da su Siniseovi politički pogledi mnogo konzervativniji (od Harperovih), ali je rekao i da se on i Sinise dobro slažu na snimanju i da su odlučili ne razgovarati o politici.

U junu 2008. Sinise je donirao 2.300 dolara za McCainovu predsjedničku kampanju.

Nicole Wallace, bivša savjetnica Georgea W. Busha i u McCainovoj kampanji, izjavila je u maju 2009. da je vjerovala da Sinise može pomoći da dođe do preporoda Republikanske stranke. Rekla je: "Prirodna snaga koju glumac donosi politici dobro bi došla bilo kome ko bi se kandidirao protiv Obame 2012. Trebat će nam djelotvoran komunikator koji se može nositi rame uz rame s Obaminom elokvencijom." Osim Sinisea, kao mogući "spasioci" republikanaca spomenuti su i generali David Petraeus i Ray Odierno. Sinise je kasnije izjavio da nema namjeru ući u politiku.

 Filmografija 
 Godina Film Uloga Bilješke 1984.  Family Secrets motociklist(TV) True West Austin (TV-prijenos predstave) 1989. The Final Days  Richard Ben-Veniste (TV)  My Name is Bill W. Ebby, Billov najbolji prijatelj(TV) 1991. The Grapes of Wrath Tom Joad (TV) 1992.  O miševima i ljudima George Milton Također i režirao. A Midnight Clear  Vance "Mother" Wilkins   Svjedok  mladi vojnik (TV)  1993. Jack the Bear  Norman Strick   1994. Forrest Gump  poručnik Dan Taylor nagrada Chlotrudis za najbolju sporednu mušku ulogunagrada National Board of Review za najbolju sporednu mušku uloguNominiran — Oskar za najbolju sporednu mušku uloguNominiran — Zlatni globus za najbolju sporednu mušku ulogu na filmuNominiran — nagrada Udruženja filmskih glumaca za izvanrednu predstavu glumca u sporednoj ulozi The Stand  Stu Redman (mini serija)Nominiran — nagrada Udruženja filmskih glumaca za izvanrednu izvedbu glumca u mini seriji ili TV-filmu 1995.  Truman  Harry S. Truman (TV) nagrada CableACE za najboljeg glumca u filmu ili mini serijiZlatni globus za najboljeg glumca u mini seriji ili TV-filmu nagrada Udruženja filmskih glumaca za izvanrednu izvedbu glumca mini seriji ili TV-filmuNominiran — Primetime Emmy za izvanrednog glavnog glumca u mini seriji ili filmu  Apollo 13  Ken Mattingly nagrada Udruženja filmskih glumaca za izvanrednu izvedbu glumačke postave u filmu Brzi i mrtvi maršal  1996.  Ucjena  det. Jimmy Shaker   Albino Alligator  Milo 1997. George Wallace George C. Wallace (TV)nagrada CableACE za najboljeg glumca u filmu ili mini serijiPrimetime Emmy za izvanrednog glavnog glumca u mini seriji ili filmunagrada Satellite za najboljeg glumca u mini seriji ili TV-filmunagrada Udruženja filmskih glumaca za izvanrednu izvedbu glumca mini seriji ili TV-filmuNominiran — Zlatni globus za najboljeg glumca u mini seriji ili TV-filmu 1998.  Zmijske oči  komandir Kevin Dunne   1999.  Zelena milja  Burt Hammersmith It's the Rage  Morgan That Championship Season Tom Daley (TV) 2000.  Bruno  Dino Battaglia  Misija na Mars  Jim McConnell   Reindeer Games  Gabriel Mercer   2002. A Gentleman's Game  Foster Pearse  Path to War  George Wallace  Made-Up  Duncan Tivey  Uljez  Spencer Olham  2003. Fallen Angel  Terry (TV)  Tragovi na duši Nathan Zuckerman  Mission: SPACE (Disney Ride)  Capcom 2004. The Forgotten  Dr. Jack Munce   CSI: NY Mac Taylor  (TV-serija; 2004-2013) The Big Bounce  Ray Ritchie   2006.  Sezona lova  Shaw  (glas) 2008.  When We Left Earth  narator  (TV) 2009.  On the Road in Iraq With Our Troops and Gary Sinise   2009.  WWII in HD  narator  (TV) 2010. One Last Wish Devon Johnson

 Reference 

 Vanjski linkovi 


 http://www.ibdb.com/person.php?id=16186
 https://web.archive.org/web/20090126181709/http://www.lortel.org/lla_archive/index.cfm?search_by=people&first=Gary&last=Sinise&middle=
 http://www.ltdanband.com/
 http://www.steppenwolf.org/
 https://web.archive.org/web/20140601162850/http://www.operationiraqichildren.org/ 
 http://www.washingtontimes.com/news/2008/dec/15/sinise-a-man-for-all-services/
 http://www.lasvegasweekly.com/news/2009/sep/04/lt-dan-rocks-out/

Kategorija:Rođeni 1955.
Kategorija:Američki glumci
Kategorija:Američki filmski producenti
Kategorija:Američki muzičari
Kategorija:Američki režiseri
Kategorija:Dobitnici Emmyja
Kategorija:Dobitnici Zlatnog globusa
Kategorija:Amerikanci porijeklom iz Italije
Kategorija:Biografije, Blue Island (Illinois)
Kategorija:Živi ljudi